
 DR.31.3.2005 

 
 

96 

oleh kementerian dan juga undang-undang bagi kita mengambil tindakan supaya dapat 
dibentangkan di dalam Parlimen Kesebelas ini.   

Isu yang seterusnya ialah mengenai FELDA.  Sejumlah RM400 juta setahun telah 
digunakan oleh FELDA bagi pengurusan dan FELDA juga telah memperuntukkan sejumlah 
RM25 juta untuk melatih generasi kedua bagi mempertingkatkan kemahiran di dalam 
pelbagai bidang.  Kita mengucapkan ribuan terima kasih juga kepada FELDA kerana bagi 
setiap seorang peneroka telah diberikan duit atau sumbangan bagi menyambut hari raya 
pada tahun yang lepas.  Sejumlah RM150 juta telah diberikan untuk bekalan air di negeri 
Pahang dan juga kemudahan-kemudahan lain yang telah diberikan oleh FELDA selama ini.   

Namun begitu, Tuan Yang di-Pertua, di Pahang sekarang ini terutama di kawasan 
saya yang mempunyai 14 buah rancangan FELDA telah begitu giat untuk menjalankan 
tanaman semula.  Peneroka-peneroka telah diberikan bantuan sara hidup sejumlah RM500 
sebulan dan dengan dipotong sejumlah RM250 sebulan setelah hasil dapat dikeluarkan.  
Soalnya, sara hidup sejumlah RM500 sebulan adalah tidak mencukupi untuk satu keluarga 
dan ianya di bawah tahap kemiskinan RM530 sebulan. 

Oleh itu, saya mencadangkan supaya sara hidup ini dinaikkan sehingga RM1,000 
sebulan dengan potongan sejumlah RM500 sebulan setelah hasil dapat dikeluarkan pada 
ketika itu.  Negeri Terengganu telah diumumkan untuk membina sebuah Universiti Darul 
Iman.  Oleh itu, saya memohon pihak kerajaan dan juga FELDA bagi membina sebuah 
Universiti FELDA, terutamanya di negeri Pahang, iaitu di kawasan Jengka di mana 
kawasan-kawasan FELDA begitu banyak sekali di kawasan Jengka tersebut.  Ini sejajar 
dengan langkah Petronas menubuhkan sebuah universiti dan Tenaga Nasional Berhad juga 
telah menubuhkan sebuah universiti.  Saya mohon supaya Universiti FELDA ini ditubuhkan 
di bawah Rancangan Malaysia Kesembilan. 

Tuan Yang di-Pertua:  Yang Berhormat, sila tamatkan. 

Tuan Haji Ismail bin Haji Mohamed Said:  Saya gulung. 

Tuan Yang di-Pertua:  Baik. 

Tuan Haji Ismail bin Haji Mohamed Said:  Pada sidang yang lalu saya telah 
membawa isu pembubaran Lembaga Kemajuan Wilayah Jengka dan DARA dan juga IADP 
di Pahang.  Ini menimbulkan kerugian yang besar bagi negeri Pahang.  Saya juga ada 
menulis kepada kementerian supaya Lembaga Kemajuan Wilayah Jengka ini hendaklah 
ditubuhkan kembali, sama ada dengan nama yang baru atau mengekalkan nama yang 
lama.   

Asalkan pembangunan luar bandar dapat terus dilaksanakan.  Apa yang 
menyedihkan jawapan yang saya terima kerana kerajaan malu untuk kita menubuhkan 
kembali atau berpatah balik bagi menubuhkan kembali Lembaga Kemajuan Wilayah Jengka 
tersebut.   

Semasa pembubaran Lembaga Kemajuan Wilayah Jengka kerajaan telah berjanji 
segala peruntukan akan disalurkan kepada pejabat daerah atau di bawah jabatan-jabatan 
yang lain, tetapi ini tidak berlaku.  Yang Berhormat bagi Jerai telah memaklumkan kepada 
saya bahawa KEDA telah memohon daripada kerajaan sejumlah RM300 juta dan telah 
mendapat sejumlah RM160 juta, tetapi malangnya bagi negeri Pahang dua lembaga 
wilayah telah dibubarkan.  Oleh itu, saya memohon perhatian yang serius daripada pihak 
kerajaan bagi kita terus membangunkan kawasan-kawasan di luar bandar. 

Tentang projek jalan kampung dan amenity sosial.  Baru-baru ini, kementerian 
telah memohon kepada Perbendaharaan untuk menambah peruntukan bagi projek jalan 
kampung dan amenity sosial sejumlah RM200 juta.  Oleh itu, saya memohon supaya 
permohonan tambahan ini dapat diluluskan dan ditambah bagi projek jalan kampung dan 
amenity sosial.  Tuan Yang di-Pertua, dengan itu saya menyokong. 

Beberapa Ahli:  [Bangun] 

Tuan Yang di-Pertua:  Yang Berhormat bagi Kuala Pilah. 



96. oleh kementerian dan juga undang-undang bagi kita mengambil tindakan supaya dapat dibentangkan di dalam Parlimen Kesebelas ini. Isu yang seterusnya ialah mengenai FELDA. Sejumlah RM400 juta setahun telah digunakan oleh FELDA bagi pengurusan dan FELDA juga telah memperuntukkan sejumlah RM25 juta untuk melatih generasi kedua bagi mempertingkatkan kemahiran di dalam pelbagai bidang. Kita mengucapkan ribuan terima kasih juga kepada FELDA kerana bagi setiap seorang peneroka telah diberikan duit atau sumbangan bagi menyambut hari raya pada tahun yang lepas. Sejumlah RM150 juta telah diberikan untuk bekalan air di negeri Pahang dan juga kemudahan-kemudahan lain yang telah diberikan oleh FELDA selama ini. Namun begitu, Tuan Yang di-Pertua, di Pahang sekarang ini terutama di kawasan saya yang mempunyai 14 buah rancangan FELDA telah begitu giat untuk menjalankan tanaman semula. Peneroka-peneroka telah diberikan bantuan sara hidup sejumlah RM500 sebulan dan dengan dipotong sejumlah RM250 sebulan setelah hasil dapat dikeluarkan. Soalnya, sara hidup sejumlah RM500 sebulan adalah tidak mencukupi untuk satu keluarga dan ianya di bawah tahap kemiskinan RM530 sebulan. Oleh itu, saya mencadangkan supaya sara hidup ini dinaikkan sehingga RM1,000 sebulan dengan potongan sejumlah RM500 sebulan setelah hasil dapat dikeluarkan pada ketika itu. Negeri Terengganu telah diumumkan untuk membina sebuah Universiti Darul Iman. Oleh itu, saya memohon pihak kerajaan dan juga FELDA bagi membina sebuah Universiti FELDA, terutamanya di negeri Pahang, iaitu di kawasan Jengka di mana kawasan-kawasan FELDA begitu banyak sekali di kawasan Jengka tersebut. Ini sejajar dengan langkah Petronas menubuhkan sebuah universiti dan Tenaga Nasional Berhad juga telah menubuhkan sebuah universiti. Saya mohon supaya Universiti FELDA ini ditubuhkan di bawah Rancangan Malaysia Kesembilan. Tuan Yang di-Pertua: Yang Berhormat, sila tamatkan. Tuan Haji Ismail bin Haji Mohamed Said: Saya gulung. Tuan Yang di-Pertua: Baik. Tuan Haji Ismail bin Haji Mohamed Said: Pada sidang yang lalu saya telah membawa isu pembubaran Lembaga Kemajuan Wilayah Jengka dan DARA dan juga IADP di Pahang. Ini menimbulkan kerugian yang besar bagi negeri Pahang. Saya juga ada menulis kepada kementerian supaya Lembaga Kemajuan Wilayah Jengka ini hendaklah ditubuhkan kembali, sama ada dengan nama yang baru atau mengekalkan nama yang lama. Asalkan pembangunan luar bandar dapat terus dilaksanakan. Apa yang menyedihkan jawapan yang saya terima kerana kerajaan malu untuk kita menubuhkan kembali atau berpatah balik bagi menubuhkan kembali Lembaga Kemajuan Wilayah Jengka tersebut. Semasa pembubaran Lembaga Kemajuan Wilayah Jengka kerajaan telah berjanji segala peruntukan akan disalurkan kepada pejabat daerah atau di bawah jabatan-jabatan yang lain, tetapi ini tidak berlaku. Yang Berhormat bagi Jerai telah memaklumkan kepada saya bahawa KEDA telah memohon daripada kerajaan sejumlah RM300 juta dan telah mendapat sejumlah RM160 juta, tetapi malangnya bagi negeri Pahang dua lembaga wilayah telah dibubarkan. Oleh itu, saya memohon perhatian yang serius daripada pihak kerajaan bagi kita terus membangunkan kawasan-kawasan di luar bandar. Tentang projek jalan kampung dan amenity sosial. Baru-baru ini, kementerian telah memohon kepada Perbendaharaan untuk menambah peruntukan bagi projek jalan kampung dan amenity sosial sejumlah RM200 juta. Oleh itu, saya memohon supaya permohonan tambahan ini dapat diluluskan dan ditambah bagi projek jalan kampung dan amenity sosial. Tuan Yang di-Pertua, dengan itu saya menyokong. Beberapa Ahli: [Bangun]. Tuan Yang di-Pertua: Yang Berhormat bagi Kuala Pilah.